Source: http://www.sbsport.ro/volei/volei-feminin-csm-sibiu-joaca-azi-la-teatru-ultimul-meci-inaintea-play-off-ului/
Timestamp: 2020-01-18 18:33:13+00:00

Document:
Volei feminin: CSM Sibiu joacă azi la ”Teatru” ultimul meci înaintea play-off-ului | SbSport.ro
Acasă Volei Divizia A2 Vest Volei feminin: CSM Sibiu joacă azi la ”Teatru” ultimul meci înaintea play-off-ului
Echipa de volei feminin a orașului, CSM ACS Volei Sibiu, joacă azi, de la ora 11:00, în sala CSȘ de lângă Teatru ultimul meci din sezonul regulat al Diviziei A2 Vest. Sibiencele înfruntă SCM U Craiova.
În tur, Sibiul s-a impus în Bănie cu 3-0 câștigând categoric fiecare set, 25-18, 25-20, 25-16. În clasament, cele două echipe ocupă poziții vecine dar diferența de puncte dintre ele este mare. CSM Sibiu ocupă locul 5 cu 31 de puncte, 8 mai mult decât Craiova.
În play-off, sibiencele se vor duela cu CSM Lugoj, după sistemul cel mai bun din 3 meciuri. Primul joc va fi sâmbătă, 2 martie, la Lugoj, iar returul o săptămâna mai târziu la Sibiu.
În acest sezon al Diviziei A2 Vest, CSM Sibiu a acumulat 11 victorii în 17 partide disputate, 10 dintre acestea câștigate cu 3-0 sau 3-1. Indiferent de rezultatul meciului de azi, sibiencele nu mai pot pierde poziția a cincea dar nici să urce în clasament.
sursă foto: facebook – CSM ACS volei Sibiu
Articolul precedentFOTO: Șelimbărul a învins Voința în al patrulea ”amical”
Articolul următorFOTO: Antrenament pentru play-off! CSM Sibiu – SCMU Craiova 3-0

References: CSM 
 CSM 
 CSM 
 CSM 
 CSM 
 CSM 
 CSM 
 CSM